***ZAPISNIK***

07. redovite sjednice Akademijskog vijeća u akad. god. 2016./2017. Akademije dramske umjetnosti održane u dana 21. travnja 2017. u 9,00 sati u sobi 202.

**Prisutni:** doc. Aćimović, asis. Bajc, doc. Bauer, doc. Biljan Pušić, doc. Blagović Pavičić, prof. Botica Brešan, pred. Brčić, prof. Bukvić, doc. Crnojević Carić, doc. Devlahović, doc. Dolenčić, prof. Frangeš, prof. Fruk, doc. Govedić, doc. Grabarić, doc. Hrašćanec, doc. Jeličić, Agata Juniku, znan. novak, doc. Jurić, asis. Jušić, prof. Kokotović, prof. Kolbas, prof. Kovač Carić, doc. Lacko, prof. Legati, doc. Linta, asis. Makovičić, asis. Maksić Japindžić, prof. Matišić, prof. Midžić, prof. Mihletić, prof. Medvešek, prof. Nikolić, prof. Ogresta, doc. Orhel, prof. Ostojić, znan. nov. Pavlić, doc. Petković, asis. Petković Liker, prof. Perković, prof. Popović, prof. Prohić, prof. Puhovski, prof. Rališ, prof. Sesardić Krpan, prof. Sršen, doc. Šesnić, doc. Škaričić, doc. Švaić, prof. Tomić, prof. Trbuljak, prof. S. Tribuson, prof. Vasari, prof. Vojković, doc. Vrhovnik, prof. Zec, prof. Žmegač, Jasna Žmak, znan. novak

**Studentski zbor:** /

**Odsutni:** doc. Dević, prof. Gamulin, prof. Ilijić, prof. Jelčić, prof. Kaštelan, asis. Kudin, st. sur. Manojlović, prof. Novak, st. sur. Petrović, prof. Rodica Virag, prof. Sviličić, prof. Ševo, doc. Vukmirica

**Ispričani:** prof. Banović, asis. Bijelić (por.), prof. Brezovec, prof. Miošić, doc. Modrić, asis. Omerzo, doc. Pavković, prof. Petlevski, doc. Pristaš, prof. Pristaš, prof. Vitaljić (por.), doc. Zajec

**Stud. godina:** prof. Baletić, prof. Lukić, prof. Nola, prof. Terešak

**Sjednici prisustvuje tajnica Akademije:** Elizabeta Marijanović, dipl. iur.

**Zapisnik vodi:** Nina Kovačić

***DNEVNI RED***

1. Uvodna riječ dekanice

2. Ovjera zapisnika sa sjednice Akademijskog vijeća održane dana 24.03.2017.

3. Međunarodna i međufakultetska suradnja

4. Prethodno prihvaćanje izvješća s mišljenjem i prijedlogom stručnog povjerenstva o ispunjavanju uvjeta za izbor u:

a) umjetničko-nastavno zvanje i radno mjesto redoviti profesor u trajnom zvanju za umjetničko područje, polje kazališna umjetnost (scenske i medijske umjetnosti), grana: kazališna režija, pristupnik red. prof. art. Branko Brezovec

1. umjetničko-nastavno zvanje izvanredni profesor za umjetničko područje, polje kazališna umjetnost (scenske i medijske umjetnosti), grana gluma, predmet: Scenski govor, pristupnica doc. art. Bruna Bebić, predmet Umjetničke akademije u Splitu
2. naslovno umjetničko - nastavno zvanje docent za umjetničko područje, polje primijenjena umjetnost, grana oblikovanje zvuka, pristupnik Ivan Zelić

5. Razmatranje i prihvaćanje izvješća s mišljenjem i prijedlogom stručnog povjerenstva o ispunjavanju uvjeta za reizbor na znanstveno-nastavno radno mjesto docenta za znanstveno područje humanističkih znanosti, znanstveno polje znanost o umjetnosti, znanstvena grana teatrologija i dramatologija, pristupnica dr. sc. Nataša Govedić

6. Donošenje odluke o imenovanju stručnog povjerenstava za izbor u nastavno zvanje i radno mjesto predavača, u znanstvenom području: humanističke znanosti, znanstveno polje: filologija, znanstvena grana: kroatistika

7. Upoznavanje članova Vijeća sa prijedlozima, primjedbama i mišljenjima Odbora za statutarna pitanja u svezi prijedloga novog Statuta

8. Imenovanje novog predsjednika povjerenstva za nabavu (gđa Ljiljana Jurada)

9. Izmjene i dopune [Pravilnika o studiranju na Odsjeku glume](http://masterwww.adu.hr/wp-content/uploads/2016/05/PRODUKCIJA-PR.-TEKST-9.5.2016.doc)

10. Pokretanje postupka osnivanja Katedre dokumentarnog filma

11. Upisi i prijamni ispiti za akademsku godinu 2017./2018.

- prijedlog upisnih kriterija i upisnih rokova za upis u 1. godinu **diplomskih** studija za akademsku godinu 2017./2018. (**PODSJETNIK**)

12. Molbe studenata

13. Razno

Dnevni red je jednoglasno prihvaćen, postignut je kvorum i Vijeće je nastavilo s radom po točkama kako slijedi:

**AD 1.**

* Dekanica je čestitala studentima – Hrvoju Korbaru na nagradi na Festivalu SETKANI u Brnu, Tjaši Kalkan za nagradu publike HT za svoj diplomski rad „Dijalozi“ i Marijanu Alčevskom koji je odobran od 570 prijavljenih na natječaju HBO First Draft za seriju „Uspjeh“
* U nedjelju, 2. Travnja 2017. svečanim zatvaranjem i dodjelom nagrada zatvorena je dvanaesta FRKA.

Nakon više od 60 prikazanih studentskih radova, nagradu je prigodno osvojilo najboljih 12. Dodjeljene su nagrade za najbolju režiju, snimanje, produkciju, scenarij, glumca i glumicu te montažu, a također i Grand Prix za igrani film i dokumentarni film te nagrada “Nikola Ivanda” za najbolji TV format. Zbog velike konkurencije dodjeljena su i tri posebna priznanja, ono za glumu, režiju i igrani film.

Nagradu za najbolje snimanje osvojio je Jurica Marković za snimateljsku vježbu „Vuk i maca“, Tomislav Stojanović za najbolju montažu filma „Cvijeće“ Judite Gamulin koja je ujedno osvojila i posebno priznanje za igrani film. Najboljom producenticom proglašena je Tajana Bakota zbog iznimnog senzibiliteta prema filmu koji pokazuje u radu na svim filmovima koje producira. Jakov Nola istaknuo se svojom vježbom „Jeleni, tablete, starlete“ s kojom je osvojio nagradu za najbolji TV-format „Nikola Ivanda“. Nagrade za najboljeg glumca i glumicu osvojio je glumački par iz filma „Morska pjena“ Igora Jelinovića, Stipe Radoja i Sara Ivelić, koji su se u dodjelu uključili video pozivom iz sunčanog Splita, a nagradu za posebno glumačko priznanje osvojila je mlada Lidija Penić za film „Lula i Bručke“.

Nagradu za najbolji scenarij osvojili su Igor Jelinović i Tomo Luetić za već spomenuti film „Morska pjena“ koji je žiri istaknuo zbog atipičnog izbora likova za romantičnu komediju.

Grand Prix za najbolji igrani film i nagradu za najbolju režiju osvojila je Nikica Zdunjić za fim „13+“ između ostalog i zbog specifične estetizacije koja iskustvo odrastanja predstavlja autorski inovativno i svježe. Grand Prix za dokumentarni film osvojila je Mirna Zgrabljić za film „Kika“ zbog izbora snimljene situacije koja sjajno i s punim poštovanjem portretira neobičnu glavnu junakinju filma i otvara prozor u njenu intimu. Posebno priznanje za režiju dobio je Tomislav Šoban sa filmom „Nije odgoj“.

Mladi autor Viktor Zahtila nagrađen je za iznimno kreativnu, najbolju dokumentarnu režiju za film „After Party“ koju je iskreno, hrabro i beskompromisno napisao i odglumio.

* Na 10. Festivalu hrvatske drame za djecu Mali Marulić u četvrtak, 12. travnja 2017. u Gradskom kazalištu lutaka Split nagradu za najbolju režiju dobili su Ksenija Zec i Saša Božić za autorski projekt – predstavu U ZVIJEZDE, Gradskog kazališta lutaka Split.
* Dekanica obavješzava AV da se na sjednici Odbora za nastavu raspravljalo o kadrovskoj strategiji odsjeka te predlaže izradu internog pravilnika o napredovanjima koji će uz uvjete Rektorskog zbora sadržavati I dodatne kriterije.
* 03.05.2017. je Dan Akademije te dekanica moli prisutne da se odazovu pozivu.
* 05.05.2017. održati će se promocija diplomanata, a u subotu 06.05.2017. RoštiljADU.
* Dekanica moli da svi koji to nisu učinili dostave Verici JAnčinec termine ispitnih rokova.

**AD 2.**

Zapisnik sa sjednice održane 24.03.2017. jednoglasno se prihvaća.

**AD 3.**

Međunarodna i međufakultetska suradnja

* Studenti i nastavnici sudjelovali su na Festival GITIS u Moskvi na kojem su odigrali predstavu V. Jelčića „Nora“ H. Ibsena.
* Prof. Kolbas, prof. Botica Brešan i Krešo Vlahek sudjelovali su na simpoziju „Restavriranje filmske dediščine“ u Ljubljani 11.04.2017.
* 21.06.2017. na pozornici na Trgu kralja Tomislava održati će se ponovna izvedba glazbeno – dramskog djela Felixa Mendelssohna „*San ljetne noći Op. 61*“.

**AD 4.**

Čitaju se izvješća s mišljenjem i prijedlogom stručnog povjerenstva o ispunjavanju uvjeta za izbor u:

a) umjetničko-nastavno zvanje i radno mjesto redoviti profesor u trajnom zvanju za umjetničko područje, polje kazališna umjetnost (scenske i medijske umjetnosti), grana: kazališna režija, pristupnik red. prof. art. Branko Brezovec

Nakon izvješća dekanica je otvorila raspravu.

Izvješće se jednoglasno prihvaća.

Prof. Midžić zamolio je AV da se izuzme iz glasovanja kao predsjednik MO.

1. umjetničko-nastavno zvanje izvanredni profesor za umjetničko područje, polje kazališna umjetnost (scenske i medijske umjetnosti), grana gluma, predmet: Scenski govor, pristupnica doc. art. Bruna Bebić, predmet Umjetničke akademije u Splitu

Nakon izvješća dekanica je otvorila raspravu.

Izvješće se jednoglasno prihvaća.

Prof. Midžić zamolio je AV da se izuzme iz glasovanja kao predsjednik MO.

1. naslovno umjetničko - nastavno zvanje docent za umjetničko područje, polje primijenjena umjetnost, grana oblikovanje zvuka, pristupnik Ivan Zelić

Nakon izvješća dekanica je otvorila raspravu.

Izvješće se jednoglasno prihvaća.

Prof. Midžić zamolio je AV da se izuzme iz glasovanja kao predsjednik MO.

**AD 5.**

Razmatra se izvješće s mišljenjem i prijedlogom stručnog povjerenstva o ispunjavanju uvjeta za reizbor na znanstveno-nastavno radno mjesto docenta za znanstveno područje humanističkih znanosti, znanstveno polje znanost o umjetnosti, znanstvena grana teatrologija i dramatologija, pristupnica dr. sc. Nataša Govedić

Nakon čitanja izvješća dekanica je odlučila da se pristupi glasovanju.

Imenovano je povjerenstvo za brojanje glasova u sastavu: prof. Tribuson, doc. Linta i asis. Jušić.

Pdjeljeni su glasački listići te je utvrđeno da je 54 za, 1 protiv i 1 nevažeći za izvješće i reizbor.

Jednoglasno je donesen zaključak da se u formi odluke dostavi mišljenje povjerenstva kako dr. sc. Nataša Govedić ispunjava uvjete za izbor u izvanrednog profesora.

**AD 6.**

Donošenje odluke o imenovanju stručnog povjerenstava za izbor u nastavno zvanje i radno mjesto predavača, u znanstvenom području: humanističke znanosti, znanstveno polje: filologija, znanstvena grana: kroatistika

Prof. Midžić upozorava kako postoji mogućnost da Vijeće društveno - humanističkoga područja ne potvrdi predmetni izbor. Naime, radi se o znanstvenom pristupu, ali Sveučilište u Zagrebu nema mogućnost izabrati predavača koji ima znanstveni pristup.

Stoga predlaže da se predmetni natječaj ponovno raspiše za predavača za hrvtaski jezik.

Prijedlog je jednoglasno prihvaćen te je imenovano povjerenstvo u sastavu:

1. doc. dr. Jelena Vlašić Duić, Filozofski fakultet u Zagrebu
2. doc. dr. Marko Alerić, Filozofski fakultet u Zagrebu
3. prof. dr. Bernardina Petrović, Filozofski fakultet u Zagrebu

**AD 7.**

Upoznavanje članova Vijeća sa prijedlozima, primjedbama i mišljenjima Odbora za statutarna pitanja u svezi prijedloga novog Statuta

Dekanica je obavjestila AV kako smo od Odbora za statutarna pitanja Sveučilišta u Zagrebu primili Zapisnik u kojem stoji da se prijedlog teksta novoga Statuta Akademije dramske umjetnosti vrati predlagatelju na doradu uz iznesene prijedloge, primjedbe i mišljenja Odbora navedene u izvodu iz zapisnika.

Dekanica je također naglasila kako se u čl. 82. St. 1., 2. i 3. Statuta ADU koji se odnosi na posebno nadarene studente neće mijenjati formulacija tj. ostaje „posebno nadaren student“ i „iznimno uspješan student“.

Povjerenstvo za izradu Statuta ADU primjenit će primjedbe Odbora za statutarna pitanja, unijeti ih u novi Statut ADU koji će biti dostavljen Senatu Sveučilišta u Zagrebu na prihvaćanje.

**AD 8.**

Gđa. Ljiljana Jurada jednoglasno je imenovana za novog predsjednika povjerenstva za nabavu.

**AD 9.**

Jednoglasno su prihvaćene izmjene i dopune Pravilnika o studiranju na Odsjeku glume.

**AD 10.**

Pokretanje postupka osnivanja Katedre dokumentarnog filma.

Prof. Puhovski uputio je Odboru za nastavu (koji je prihvatio inicijativu) i Akademijskom vijeću prijedlog da se u okviru odsjeka Filmske i TV režije formira Katedra za Dokumentarni film.

U obrazloženju stoji:

*Mnoge najprestižnije evropske i svjetske filmske škole imaju odvojene studije dokumentaristike što proizlazi iz povijesnih, estetskih, „ideoloških“ i inih razloga. Takav je slučaj sa FAMU, Stanford University, NFTS, Danskom filmskom školom i mnogim drugim, ponajboljim svjetskim školama.*

*Ukratko, razlozi za formiranje Katedre bi bili slijedeći:*

*- stvoriti Katedru koja bi sustavno promicala interes i brinula se za odvijanje nastave dokumentarnog filma na BA i MA studiju*

*- razvijati dokumentarističku subspecijalizaciju, jedinstvenu u zemlji i regiji*

*- inicirati razvoj i surađivati sa odgovarajućim odsjecima i katedrama ADU*

*- pobrinuti se za sustavno praćenje suvremenih svjetskih dokumentarističkih dostignuća i formiranje specifične video i biblioteke*

*- ojačati tradiciju studija dokumentaristike na ADU kojeg je začeo i koncipirao prof. Babaja, nastavio i razvio prof. Tadić te proširio i osuvremenio prof. Puhovski*

*- osloniti se na tradiciju hrvatskog dokumentarnog filma koji je u svojim najboljim danima (autori Ante Babaja, Nikola Babić, Eduard Galić, Obrad Gluščević, Krešo Golik, Petar Krelja, Krsto Papić, Rudolf Sremac, Zlatko Sudović, Zoran Tadić, Bogdan Žižić i dr) zauzimao istaknuto mjesto na Evropskoj pa i svjetskoj dokumentarističkoj sceni i zajedno sa animiranim i kratkim igranim filmom dobivao nagrade na najprestižnijim festivalima*

*- nastaviti tradiciju visokokvalitetnih dokumentaraca studenata i diplomanata ADU koji su godinama dobivali prestižne domaće i strane nagrade (Vinko Brešan, Dana Budisavljević, Goran Dević, Branko Ištvančić, Ivona Juka, Dalibor Matanić, Zrinka Matijević Veličan, Silvio Mirošničenko, Petar Orešković, Nebojša Slijepčević, Stanislav Tomić, Danko Volarić, Vlatka Vorkapić, Dražen Žarković i dr.)*

*- iskoristiti činjenicu da je danas, nakon stagnacije devedesetih, hrvatska dokumentaristička produkcija osnažila, sazrela i profesionalizirala se*

*- iskoristiti činjenicu da se u Hrvatskoj danas, pored kratko i srednjemetražnih, sve više proizvode financiraju i dugometražni dokumentarci*

Jednoglasno je prihvaćena inicijativa za osnivanje Katedre dokumentarnog filma, a prof. Puhovski jednoglasno je imenovan pročelnikom.

**AD 11.**

Upisi i prijamni ispiti za akademsku godinu 2017./2018.

- prijedlog upisnih kriterija i upisnih rokova za upis u 1. godinu diplomskih studija za akademsku godinu 2017./2018. (PODSJETNIK)

Dekanica moli sve koji nisu da u što kraćem roku dostave tražene podatke.

**AD 12.**

Molbe studenata:

Akademijsko vijeće prihvatilo je molbe studenata po preporuci odsjeka:

|  |  |  |  |
| --- | --- | --- | --- |
| 1. | MATKO VODOPIJA | SNIMANJE | molba za naknadni upis i priznavanje izbornog predmeta Suradnja na akademskim projektima, za zimski semestar ak. god. 2016/2017., a koji je obavio na filmskoj vježbi  studenta FTVR Viktora Zahtile, na kolegiju: Rad s glumcem A (što je obavezni predmet BA studija FTVR - nositelj V. Brešan, predavač Zvonimir Rumboldt)**Odsjek odobrava molbu.** |
| 2. | ANTE DELAČ | SNIMANJE | molbu za naknadni upis i priznavanje izbornog predmeta SURADNJA NA AKADEMSKIM I IZVANAKADEMSKIM PROJEKTIMA za zimski semestar ak. god. 2016/2017., a koje je obavio na projektu, opera LUKAVA MALA LISICA**Odsjek odobrava molbu.** |
| 3. | *ZAJEDNIČKA MOLBA*SARA FILIPA DELIĆINES GRAHOVACHANA ŠMEREKHANNAH ŠOPREK | SNIMANJE | molba za naknadni upis i priznavanje izbornog predmeta SURADNJA NA AKADEMSKIM I IZVANANAKEMSKIM PROJEKTIMA za zimski semestar ak. god. 2016/2017., a koje su obavili na projektu, opera LUKAVA MALA LISICA**Odsjek odobrava molbu.** |
| 4. | ELVIS BUTKOVIĆ | SNIMANJE | molba za izlazak na dipl. ispit sa ranije odobrenom temom : METAODE OSVJETLJAVANJA ZONA IGRE U KAZALIŠTU, mentor prof. Deni ŠesnićSukladno čl. 69. Pravilnika o studiranju ADU**Odsjek odobrava molbu.** |
| 5. | SVEN ČUSTOVIĆ | SNIMANJE | molba za naknadnim upisom i priznavanjem izbornih kolegija za zimski semestar ak.god. 2016/2017.; SURADNJA NA AKADEMSKIM PROJEKTIMA (DeSADu) i SURADNJA NA AKADEMSKIM I IZVANAKADEMSKIM PROJEKTIMA (Lukava mala lisica), a koje je obavio na dizajnu svjetla i fotografije sa predstave "Lukava mala lisica" u mentorstvvu prof. Denia Šesnića, a na DeSADu je radio na diziajnu svjetla za predstavu KAKAHAIKA Kazališne redateljice Hane Zrnčić-Dim - 3 god. BA studija KRR.Ujedno moli da mu se odobri ispis izbornog predmeta UMJETNOST PERFORMANSA, koji nije u mogućnosti obaviti zbog vremenske ograničenosti na glavnim umjetničkim predmetima.  Napominje da i bez tog izbornog predmeta ima dovoljno ECTS bodova za završetak studija.**Odsjek odobrava priznavanje izbornog predmeta SURADNJA NA AKADEMSKIM I IZVANAKADEMSKIM PROJEKTIMA (Lukava mala lisica) i ispis izbornog predmeta UMJETNOST PERFORMANSA** |
| 6. | ROZA ZANINI MOZARA | SNIMANJE | molba za priznavanjem Stručne prakse koje je obavila u sklopu ERASMUS+ projekta na SAATCHI GALLERY , Duke of York"s HQ, King"s Road, Chelsea, London, United Kingdom.Sukladno čl.13. Pravilniku o međunarodnoj suradnji Sveučilišta u Zagrebu**Odsjek odobrava molbu.** |
| 7. | MARJAN ALČEVSKI | DRAMATURGIJA | molba za odobrenje temu dipl. rada pod naslovom  TEBE ŽEĐA DUŠA MOJA i mentora prof. Davora ŽmegačaSukladno čl. 69. Pravilnika o studiranju ADU**Odsjek odobrava molbu.** |
| 8. | VALENTINA GALIJATOVIĆ | DRAMATURGIJA | molba za temu diplomskog rada : ,,Etička karakterizacija likova' - 'mentor prof. Sibila Petlevski i prof. Mate Matišić Sukladno čl. 69. Pravilnika o studiranju ADU**Odsjek odobrava molbu.** |
| 9. | LUKA MAVRETIĆ | DRAMATURGIJA | molba za temu odnosno naslov diplomskog rada glasi; 'Dvije godine pisanja'. - mentor prof. Sibila Petlevski i prof. Mate Matišić Sukladno čl. 69. Pravilnika o studiranju ADU**Odsjek odobrava molbu.** |
| 10. | ZORKO SIROTIĆ | FTVR | molbu za naknadni upis i priznavanje izbornog predmeta SURADNJA NA AKADEMSKIM PROJEKTIMA, za zimski semestar ak.god. 2016/2017., a koje je obavio na projektu - opera LUKAVA MALA LISICA**Odsjek odobrava molbu.** |
| 11. | ZORKO SIROTIĆ | FTVR | molba za temu praktičnog  diplomskog rada - film - pod nazivom NATJEČAJ u mentorstvu prof. Nenada Puhovskog, i za temu pisanog dijela diplomskog rada ISTINA U FILMU ISTINE, u mentorstvu prof. Brune KragićaSukladno čl. 69. Pravilnika o studiranju ADU**Odsjek odobrava molbu.** |
| 12. | NINA DŽIDIĆ-UZELAAC | MONTAŽA | molba za priznavanje obavljenog obaveznog predmeta TJELESNA I ZDRAVSTVENA KULTURA IIA i II B za ak. god. 2016/2017., a koje je obavila na Filozofskom fakultetu Zagreb u ak. godini 2012/2013 i 2013/2014, kao Tjelesna i zdravstvena kultura br. 3 i br. 4.Sukladno čl. 26. Pravilnika o studiranju ADU **Odsjek odobrava molbu.** |

Naknadno pristigla molba: Ivan Čuić - odobreno

**AD 25.**

Razno.

* Studenti 1. god. Prikupljaju novac za RoštiljADU.
* Prof. Medvešek upoznaje članove AV-a o Izjavom o izvrsnosti koju smo primili od Etičkog savjeta Sveučilišta u Zagrebu. Predmetna Izjava biti će svima poslana na uvid.

Zapisnik sastavila Dekanica

 Nina Kovačić izv. prof. art. Franka Perković Gamulin